**Charles Robert "Charlie" Watts** (2. kesäkuuta 1941 Lontoo – 24. elokuuta 2021 Lontoo) oli brittiläinen muusikko. Hän oli The Rolling Stones -yhtyeen alkuperäinen rumpali ja soitti yhtyeessä vuodesta 1963 lähes kuolemaansa saakka. 

Watts opiskeli alun perin mainospiirtäjäksi, mutta liityttyään The Rolling Stonesiin hän jätti lupaavalta vaikuttavan mainospiirtäjän uran. Watts julkaisi 1980-luvulta alkaen myös useita sooloalbumeita erinimisissä jazz-yhtyeissä.

Elämä ja ura
------------

Watts soittamassa rumpuja Rolling Stonesin konsertissa vuonna 2013.
Charlie Watts Helsingissä 25. kesäkuuta 1965.
Charlie Watts syntyi 2. kesäkuuta 1941 Lontoossa. Hänen isänsä oli rekkakuski. Perhe asui Lontoon lähellä Wembleyssä. Watts kiinnostui kymmenvuotiaana jazzista ja bluesista ja sai vaikutteita Miles Davisilta ja John Coltranelta. Teini-ikäisenä Watts alkoi soittaa itsekin harrastusmielessä. Hän valmistui koulusta 16-vuotiaana ja meni Harrow’n taidekouluun.

Watts aloitti vuonna 1960 työt lontoolaisessa mainostoimistossa. Häneltä julkaistiin vuonna 1961 lastenkirja *Ode to a High-Flying Bird*, joka kertoo jazzlegenda Charlie Parkerista.

Watts soitti 1960-luvun alussa rumpuja eri yhtyessä, kuten Alexis Kornerin Blues Incorporatedissa. Watts jätti yhtyeen kun siitä oli tullut suosittu, koska hän ei vielä halunnut joutua luopumaan päivätyöstään. Myöhemmin hän kuitenkin liittyi vasta perustettuun yhtyeeseen nimeltä "the Rollin' Stones", jossa hän soitti ensimmäisen keikkansa tammikuussa 1963. Yhtyeen nimi muutettiin muotoon The Rolling Stones vasta Wattsin liityttyä yhtyeeseen. Hän oli siis kokoonpanon alkuperäinen rumpali.*lähde?*

Rolling Stonesista tuli pian hyvin suosittu, ja Watts pysyi koko ajan sen jäsenenä. Hän kertoi aikovansa pysyä yhtyeessä kunnes Mick Jagger tai Keith Richards lopettaa, ellei yhtye samalla vaihda nimeään.

Watts osallistui usein Rolling Stonesin levykansien, T-paitojen ja muun oheismateriaalin sekä muun muassa lavarakennelmien suunnitteluun.*lähde?*

Watts teki 1980-luvulta alkaen musiikkia myös Rolling Stonesin ulkopuolella. Hän perusti useita jazz-yhtyeitä, joista ensimmäisiä oli 32-miehinen Charlie Watts Orchestra. Hän soitti 1980-luvulla myös Ian Stewartin yhtyeessä Rocket 88. Seuraavan vuosikymmenen alussa Watts soitti yhtyeensä Charlie Watts Quintetin albumeilla. Sen jälkeen hän teki yhteistyötä rumpali Jim Keltnerin kanssa useassa musiikin tyylilajissa. Watts julkaisi Charlie Watts and the Tentet -nimellä jazz-albumin vuonna 2004. Sen jälkeen hän soitti esimerkiksi swing-yhtyeessä The ABC&D of Boogie Woogie. Vuoteen 2013 mennessä Watts oli julkaissut kaikkiaan yhdeksän jazz-albumia.

Watts nimettiin Rolling Stonesin jäsenenä Rock and Roll Hall of Fameen vuonna 1989. Hänet nimettiin rumpalien Modern Drummer Hall of Fameen vuonna 2006.

Watts kuoli 80-vuotiaana sairaalassa Lontoossa 24. elokuuta 2021. Hieman ennen kuolemaansa Watts oli joutunut jäämään sivuun Rolling Stonesista lääkärien määräyksestä ja yhtye oli esiintynyt Steve Jordanin tuuratessa Wattsia.

Yksityiselämä
-------------

Charlie Watts oli vuodesta 1964 lähtien avioliitossa kuvanveistäjä Shirley Wattsin kanssa. Pariskunnalla oli yksi lapsi, vuonna 1968 syntynyt tytär Serafina.

Wattsilta diagnosoitiin vuonna 2004 kurkkusyöpä, josta hän toipui täysin.

Wattsin rakkaimpia harrastuksia olivat monenlaisten asioiden, kuten vanhojen kirjojen, autojen ja aseiden kerääminen sekä kilpahevoset. *According to the Rolling Stones* -yhtyebiografian mukaan Wattsilla oli omat räätälit Lontoossa, Pariisissa ja New Yorkissa. Muun muassa *The Telegraph*- ja *Vanity Fair* -lehdet sijoittivatkin Wattsin kärkipäähän listatessaan maailman tyylikkäimmin pukeutuneita julkkiksia. Watts kertoi myös ajankulukseen piirtäneensä vuodesta 1968 lähtien lyijykynäpiirroksen jokaisesta hotellihuoneesta, jossa oli yöpynyt.*lähde?*

Soolotuotanto
-------------

* *Live at the Fulham Town Hall* (live, 1986)
* *From One Charlie* (1991)
* *A Tribute to Charlie Parker with Strings* (live, 1992)
* *Warm & Tender* (1993)
* *Long Ago and Far Away* (1996)
* *Charlie Watts Jim Keltner Project* (2000)
* *Watts at Scott’s* (live, 2004)
* *The Magic of Boogie Woogie* (Axel Zwingenberger (p), Dave Green (b), Charlie Watts (dr) 2010)

Lähteet
-------

1. 1 2  Rolling Stones drummer Charlie Watts dies at 80 *BBC News*.  24.8.2021. BBC. Viitattu 24.8.2021. (englanniksi)
2. 1 2 3 4 5 6  Charlie Watts *Biography.com*.  Arkistoitu 22.1.2018. Viitattu 21.1.2018. (englanniksi)
3. 1 2  Charlie Watts Rosebuds.com
4. ↑  The Rolling Stones lähtee kiertueelle ilman rumpali Charlie Wattsia – "Hän tarvitsee lepoa" Soundi. Viitattu 24.8.2021.
5. ↑  Barbara Ellen: Proper Charlie *The Observer*.  9.7.2000. Viitattu 31.8.2008.

Aiheesta muualla
----------------

* Raimo Öystilä, Rytmimusiikin Syke: Charlie Watts 2.6.1941 - 24.8.2021

The Rolling Stones

| 
* Mick Jagger
* Keith Richards
* Charlie Watts
* Ron Wood

 |
| --- |
| 
* Brian Jones
* Mick Taylor
* Ian Stewart
* Bill Wyman
* Dick Taylor

 |

|  |  |
| --- | --- |
| Studioalbumit: | 
* *The Rolling Stones*
* *The Rolling Stones No. 2*
* *Out of Our Heads*
* *Aftermath*
* *Between the Buttons*
* *Their Satanic Majesties Request*
* *Beggars Banquet*
* *Let It Bleed*
* *Sticky Fingers*
* *Exile on Main St.*
* *Goats Head Soup*
* *It’s Only Rock ’n’ Roll*
* *Black and Blue*
* *Some Girls*
* *Emotional Rescue*
* *Tattoo You*
* *Undercover*
* *Dirty Work*
* *Steel Wheels*
* *Voodoo Lounge*
* *Bridges to Babylon*
* *A Bigger Bang*
* *Blue & Lonesome*

 |
| Vain Yhdysvalloissa julkaistut studioalbumit: | 
* *12 X 5*
* *The Rolling Stones, Now!*
* *December’s Children (And Everybody’s)*

 |
| Livealbumit: | 
* *Got Live If You Want It!*
* *Get Yer Ya-Ya’s Out!*
* *Love You Live*
* *"Still Life" (American Concert 1981)*
* *Flashpoint*
* *Stripped*
* *The Rolling Stones Rock and Roll Circus*
* *No Security*
* *Live Licks*
* *Shine a Light*

 |
| Kokoelmia: | 
* *Big Hits (High Tide and Green Grass)*
* *Flowers*
* *Through the Past, Darkly (Big Hits Vol. 2)*
* *Stone Age*
* *Gimme Shelter*
* *Hot Rocks 1964–1971*
* *Rock ’n’ Rolling Stones*
* *More Hot Rocks (Big Hits & Fazed Cookies)*
* *No Stone Unturned*
* *Made in the Shade*
* *Metamorphosis*
* *Jump Back: The Best of The Rolling Stones 1971–1993*
* *Forty Licks*

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |